**МОТИВИ ЗА ИЗМЕНЕНИЕ**

**НА НАРЕДБА №2**

**Наредба за определянето и администрирането на местните такси, цени на услуги и права на територията на община Чипровци**

**1. Причини, които налагат изменение на Наредба №2 за определянето и администрирането на местните такси, цени на услуги на територията на община Чипровци:**

Община Чипровци предоставя на гражданите и организациите различни по своето естество и същност услуги. Част от услугите са нормативно вменени за изпълнение на Общините, като за предоставяните им съгласно чл. 6, ал. 1 от ЗМДТ се събират такси.

От момента на приемането на сега действащата наредба – март месец 2008 година, до настоящия момент има 18 извършени актуализации на размера на таксите на предоставяните от Община Чипровци услуги. Общинска администрация извърши анализ на таксите на предлаганите услуги от Община Чипровци и тяхната реална стойност към настоящия момент, при съблюдаване на изискванията на чл. 7, ал. 1 от ЗМДТ.

По този начин, общинска администрация извършва вътрешен контрол относно спазването на чл. 7 от ЗМДТ. Като при установяване на такси, чиито размер вече не е в съответствие с изискването на чл. 7, ал. 1 от ЗМДТ, следва да инициира необходимите промени в Наредба за определянето и администрирането на местните такси, цени на услуги и права на територията на община Чипровци. Но при приемането на Наредба №2/19.03.2008г. са направени пропуски в чл.43 от Наредбата не е взет в предвид чл.175, (В сила от 1.01.2007 г. - ДВ, бр. 87 от 2005 г. по Закона за ветеринарномедицинската дейност,) ал.1.) За притежаване на куче ежегодно се заплаща такса по Закона за местните данъци и такси. Промените се състоят в това, че се добавят алинеи.

1. В Наредба №2 за определянето и администрирането на местните такси и цени на услуги на територията на община Чипровци, се приема следното изменение:

**Чл. 43.** За притежаване на кучета – домашни любимци собствениците заплащат такса;

ал.1 За регистрация на кучета се заплаща такса в размер на 10,00 лв.

и добавя:

ал.2 За притежаване на куче годишна такса в размер на 5,00 лв.

2. Предходните и заключителните разпоредби на Наредбата се допълват по следния начин:

Създава се нов параграф 15, както следва: „§ 15. Промените приети с Решение №……. На Общински съвет влизат в сила от 01.01.2019г.”

.